ปฏิบัติการฝนหลวงเติมน้ำในเขื่อน
เมื่อเช้าวันที่ 29 ก.พ. พล.อ.ปัฐมพงศ์ ประถมภัฏ ผู้ช่วยรัฐมนตรีประจำกระทรวงเกษตรและสหกรณ์ นายเลอศักดิ์ ริ้วตระกูลไพบูลย์ อธิบดีกรมฝนหลวงและการบินเกษตร กระทรวงเกษตรและสหกรณ์ ได้จัดพิธีเปิดปฏิบัติการฝนหลวงสู้ภัยแล้งประจำปี 2559 ณ สนามบินเกษตร อ.เมืองนครสวรรค์ เพื่อดำเนินงานป้องกันและแก้ไขปัญหาภัยแล้ง มีเป้าหมายช่วยเหลือ แก้ไขปัญหาภัยแล้ง และเติมน้ำต้นทุนให้กับเขื่อนต่างๆทั่วประเทศ ตั้งแต่วันนี้เป็นต้นไป รวม 12 หน่วยปฏิบัติการทุกภูมิภาคของประเทศ,พล.อ.ปัฐมพงศ์ กล่าวว่า ประเทศไทยประสบกับปัญหาภัยแล้ง เนื่องจากปริมาณฝนตกในปี 2558 มีปริมาณต่ำกว่าเกณฑ์ โดยเฉพาะพื้นที่ภาคเหนือและภาคกลาง ทำให้พื้นที่ปลูกข้าวประสบปัญหาขาดแคลนน้ำตลอดจนปริมาณน้ำใช้งานได้ของเขื่อนหลัก 4 เขื่อน ได้แก่ เขื่อนภูมิพล เขื่อนสิริกิติ์ เขื่อนป่าสักชลสิทธิ์ และเขื่อนแควน้อย–บำรุงแดน มีน้ำรวมกันไม่ถึง 25 เปอร์เซ็นต์ ทำให้เกษตรกรขาดแคลนน้ำ และมีแนวโน้มมีการแย่งชิงน้ำเพื่อการเกษตร เพื่อช่วยแก้ไขและบรรเทาปัญหาภัยแล้ง ทางกรมฝนหลวงและการบินเกษตร จึงได้จัดทำแผนฝนหลวงขึ้น,ในช่วงเช้าวันนี้ ทางศูนย์ปฏิบัติการฝนหลวงภาคกลาง จ.นครสวรรค์ ได้ทำฝนหลวงในรอบปฐมฤกษ์ โดยนำเครื่องบินกาซ่า 2 ลำ และเครื่องบินคาราแวน 2 ลำ ขึ้นบินทำฝนหลวง เพื่อเติมน้ำให้กับเขื่อน อ่างเก็บน้ำ ในพื้นที่ลุ่มรับน้ำเจ้าพระยา และพื้นที่การเกษตรในพื้นที่ภาคกลาง เพื่อบรรเทาและแก้ไขปัญหาภัยแล้งในเบื้องต้น,จ.อุตรดิตถ์ นายสุรศักดิ์ เจริญศิริโชติ ผวจ.อุตรดิตถ์ พร้อมด้วยนายอำนาจ ปาลาศ เกษตรจังหวัดอุตรดิตถ์ ลงพื้นที่ตรวจเยี่ยมแปลงเกษตรสวนแตงโมของนายพิเชษฐ เคน้ำอ่าง ที่แปลงเกษตรสวนแตงโม ริมถนนสายน้ำอ่าง-บ้านแก่ง หมู่ 8 บ้านไร่น้อย ต.น้ำอ่าง อ.ตรอน จ.อุตรดิตถ์ โดยนายพิเชษฐ์ ได้พลิกผันตัวเองจากการงดปลูกข้าวนาปรัง ตามคำแนะนำของเจ้าหน้าที่เกษตร และหันมาปลูกแตงโมพันธุ์กินรีและพันธุ์ตอปิโด ในที่นาของตัวเองเนื้อที่ 20 ไร่ เพราะเป็นแตงโมที่ใช้น้ำน้อยเป็นพันธุ์ที่ตลาดต้องการ ตัวเนื้อแตงโมจะมีสีแดงและรสชาติหวานกรอบอร่อย ให้น้ำด้วยการใช้วิธีหยดน้ำและใช้พลาสติกคลุมป้องกัน,การระเหยของน้ำ ใช้เวลาในการปลูก 65-75 วัน สามารถเก็บเกี่ยวผลผลิตได้ทันทีและเก็บเกี่ยว 2 ครั้ง มีพ่อค้าจาก จ.พิษณุโลก มารับซื้อเพื่อส่งต่อไปที่ตลาดไท ตลาดสี่มุมเมือง กรุงเทพฯ และจังหวัดอื่นทั่วประเทศ เนื่องจากแตงโมเป็นผลไม้ที่ประชาชนคนไทยทั่วไปนิยมบริโภค เป็นการสร้างรายได้ให้กับครอบครัวแทนการปลูกข้าวนาปรังที่ประสบปัญหาขาดแคลนน้ำในปีนี้.
เพื่อดำเนินงานป้องกันและแก้ไขปัญหาภัยแล้ง มีเป้าหมายช่วยเหลือ แก้ไขปัญหาภัยแล้ง และเติมน้ำต้นทุนให้กับเขื่อนต่างๆทั่วประเทศ ตั้งแต่วันนี้เป็นต้นไป รวม 12 หน่วยปฏิบัติการทุกภูมิภาคของประเทศ
นครสวรรค์,ปฏิบัติการฝนหลวง,ฝนหลวง,แก้ไขปัญหาภัยแล้ง,ปัญหาภัยแล้ง,ภัยแล้ง,เติมน้ำในเขื่อน,ปัฐมพงศ์ ประถมภัฏ,เลอศักดิ์ ริ้วตระกูลไพบูลย์,อุตรดิตถ์,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ